# Bilag 11: Avtalevilkår for kjøp – opsjon

*Her i bilag 11 fremkommer eventuell kjøpsopsjon og avtalevilkår for kjøp av tilbudt løsning. Bilaget er fylt ut av Oppdragsgiver og skal ikke fylles ut eller endres av Partneren.*

## Avtalens punkt 2.5 Anskaffelse av løsningen

Oppdragsgiver skal ha opsjon på kjøp av løsningen. Oppdragsgiver vil begrunne valg om eventuell bruk av kjøpsopsjon.

Endelig pris på løsningen defineres etter utviklingsløpet, og skal angis i kjøpsavtalen.

Oppdragsgiver vil benytte Statens standardavtaler for regulering av avtaleforholdet, se: <https://www.anskaffelser.no/it/statens-standardavtaler/statens-standardavtaler-ssa>

Aktuelle avtaler for regulering av avtaleforholdet er:

* SSA-K (kjøpsavtalen)
* SSA-V (vedlikeholdsavtalen)
* SSA-L (avtale om løpende tjenestekjøp)
* SSA-D (driftsavtalen)
* En kombinasjon av de ovennevnte

Dersom Oppdragsgiver utløser opsjon på kjøp av løsningen, vil Oppdragsgiver fylle ut aktuelle Avtalemaler som vist til ovenfor, før Avtalen fremlegges for Partneren. Eksempelvis må det i Avtalen fremgå endelig pris på løsningen, eventuelle bestemmelser knyttet til prisregulering, immaterielle rettigheter osv.

## Samarbeidskommune og følgevirksomheter

Lørenskog kommune er med som samarbeidskommune i anskaffelsen. Det vil si at de har vært delaktige i behovskartleggingen og formulering av behovsbeskrivelse. De vil ha opsjon til å anskaffe ferdig utviklet løsning.

I tillegg vil følgende virksomheter følge anskaffelsen som «følgevirksomheter» med mulighet til å anskaffe ferdig utviklet løsning gjennom en opsjon:

* Oslo kommune v/ PBE
* Oslo kommune v/ Omsorgsbygg Oslo KF (OBY)
* Oslo kommune v/ Undervisningsbygg Oslo KF (UBF)
* Oslo kommune v/ Kultur- og idrettsbygg Oslo KF (KID)
* Bergen kommune
* Trondheim kommune
* Stavanger kommune
* Sandnes kommune
* Skien kommune
* Fredrikstad kommune
* Drammen kommune